《望秋月诗》
南北朝·萧子范

河汉东西阴，清光此夜出。入帐华珠被，斜筵照宝瑟。

霜惨庭上兰，风鸣檐下橘。独见伤心者，孤灯坐幽室。

作者简介：（约486—549）南朝梁南兰陵（今江苏常州）人，字景则。萧子恪弟。齐世，封祁阳县侯，拜太子洗马。梁武帝天监初降爵为子，除大司马南平王从事中郎。以文才为王所爱，誉为宗室奇才。使作《千字文》，其辞甚美。府中文笔，皆使草之。历官十余年，不出诸王藩府，意甚不平，后为秘书监。简文帝立，召为光禄大夫。卒谥文。有集已佚。